Fyrrum hermaður dæmdur í 15 ára fangelsi
Breskur fyrrverandi hermaður, David Bradley, hefur verið dæmdur í lágmark 15 ára fangelsi fyrir morðið á fjórum ættingjum sínum. Bradley myrti sjötuga frænku sína og frænda og tvo frændur á fimmtugsaldri. Hann skaut þau öll í höfuðið af stuttu færi með skammbyssu. Þetta kom fram á fréttavef Sky News.
Bradley játaði á sig verknaðinn. Geðlæknar báru vitni þess efnis að Bradley hefði verið veikur á geði þegar hann framdi morðin. Hann drap yngri frændur sína að kvöldi 8. júlí 2006 og beið síðan eftir öldruðum frænda sínum og frænku. Svo skaut hann þau þegar þau komu heim. Þau bjuggu öll saman í Newcastle á Englandi.
Ekki er hægt að senda Bradley á geðsjúkrahús um óákveðinn tíma þó hann sé veikur á geði. Hann mun hljóta meðferð í ákveðinn tíma en halda svo í fangelsi.
Bradley gegndi hermennsku í fyrra Persaflóastríðinu. Honum var vikið frá störfum árið 1995 sökum geðrænna vandamála.
Breskur fyrrverandi hermaður, David Bradley, hefur verið dæmdur í lágmark 15 ára fangelsi fyrir morðið á fjórum ættingjum sínum.
Bradley játaði á sig verknaðinn.
Geðlæknar báru vitni þess efnis að Bradley hefði verið veikur á geði þegar hann framdi morðin.
Ekki er hægt að senda Bradley á geðsjúkrahús um óákveðinn tíma þó hann sé veikur á geði.
Bradley gegndi hermennsku í fyrra Persaflóastríðinu.